# Konkurso „Socialinė politika 2050: idėjos Lietuvai“ darbų vertinimo tvarka

Konkurso užduočiai atlikti gali būti pasirinktas bet koks formatas (esė, plakatas, skaidrės, video, nuotraukos ir pan.). Užduotis gali būti atliekama individualiai arba grupėje ir pateikiama nuo klasės. Suformuluotas idėjas (toliau - konkurso darbus) galima teikti **iki 2025 m. vasario 28 d.** (imtinai). Konkurso darbus reikia siųsti per „[Wetransfer](https://wetransfer.com/)“ arba el. paštu konkursas2025@vu.lt. Būtina kartu užpildyti [**dalyvių anketą**](https://forms.gle/LMTiTaUFTPMVSetU9) ir atsiųsti/įkelti kiekvieno komandos nario / konkurso dalyvio tėvų (globėjų) el. parašu ar ranka pasirašytą [**sutikimo viešinti informaciją formą**](https://www.fsf.vu.lt/dokumentai/Moksleiviams/Sutikimo_vies%CC%8Cinti_informacija_forma_F.docx). Pilnamečiai konkurso dalyviai sutikimo formą gali pasirašyti patys. Vertinami yra tik konkurso darbai, kurie yra pateikti aukščiau nurodytais terminais ir būdais kartu su tėvų (globėjų) ar paties pilnamečio dalyvio pasirašyta sutikimo viešinti informaciją forma ir dalyvių anketa. Daugiau informacijos galima rasti konkurso svetainėje.

Laiku ir tinkamai pateiktų konkurso darbų vertinimo komisiją sudarys konkurso organizatoriai ir partneriai. Pateiktų konkurso darbų vertinimo kriterijai:

1. Originalumas;
2. Aktualumas;
3. Pritaikomumas;
4. Pateikimo kokybė.

Pateikti konkurso darbai pagal kiekvieną vertinimo kriterijų yra vertinami konkurso organizatorių ir kiekvieno projekto partnerio 5 balų skalėje (kur 1 – žemiausias vertinimas, 5 – aukščiausias vertinimas). Maksimalus vertinimas – 15 balų. Galutinį kiekvieno konkurso darbo vertinimą sudaro konkurso organizatorių ir konkurso partnerių šiam darbui suteiktų balų suma pagal visus vertinimo kriterijus. Pirmos-trečios vietų laimėtojais skelbiami trys konkurso darbai, surinkę didžiausią balų sumą (nuo didžiausio iki mažiausio), bet ne mažesnę kaip 10 balų. Laimėtojai yra informuojami apie jų konkurso darbo vertinimą (surinktą bendrą balų sumą). Kitų konkurso darbų vertinimai skelbiami nebus. Jei daugiau nei vienas konkurso darbas surinko vienodą balų sumą, aukštesnė vieta skiriama darbui, kuris konkursui buvo pateiktas anksčiau. Konkurso organizatorių ir partnerių pateikti konkurso darbų vertinimai yra galutiniai ir neskundžiami.

**Trys konkurso nugalėtojai bus skelbiami 2025 m. kovo 12 d. jų nurodytu kontaktiniu el.pašto adresu. Atsižvelgiant į pateiktų darbų skaičių ir kokybę organizatoriai pasilieka teisę steigti papildomus (skatinamuosius) prizus. Konkurso nugalėtojus pakviesime į ekskursiją LR Seime visai klasei ir savo idėjos Lietuvai pristatymą 2025 m. kovo 21 d. nuo 12 val. Konkurso organizatoriai pasilieka teisę koreguoti apdovanojimo renginio datą ir laiką, apie tai iš anksto informavus konkurso nugalėtojus. Visus konkurso nugalėtojus apdovanosime diplomais ir organizatorių, bei konkurso partnerių prizais. Visi konkurso dalyviai gaus padėkas už pateiktas idėjas.**

**Kilus klausimams, susisiekime:** konkursas2025@vu.lt.